CELEX: E2016P0018
Language: el
Date: 2016-11-17 00:00:00
Title: Προσφυγή που ασκήθηκε στις 17 Νοεμβρίου 2016 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-18/16)

12.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/40
            
         Προσφυγή που ασκήθηκε στις 17 Νοεμβρίου 2016 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-18/16)
   (2017/C 9/10)
   Στις 17 Νοεμβρίου 2016 η Εποπτεύουσα Αρχή της ΕΖΕΣ, εκπροσωπούμενη από τους Carsten Zatschler και Marlene Lie Hakkebo, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35 Rue Belliard, B-1040 Βρυξέλλες, άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
   
               1.
            
            
               Να αναγνωρίσει ότι η Ισλανδία παρέλειψε να θεσπίσει τα αναγκαία μέτρα για να εντάξει την πράξη που αναφέρεται στο σημείο l2ξθ του κεφαλαίου XV του παραρτήματος II της συμφωνίας για τον ΕΟΧ [κανονισμός (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών], όπως προσαρμόστηκε με το πρωτόκολλο 1 της συμφωνίας για τον ΕΟΧ, στην εσωτερική έννομη τάξη της, όπως απαιτείται από το άρθρο 7 της συμφωνίας για τον ΕΟΧ.
            
         
               2.
            
            
               Να διατάξει την Ισλανδία να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά την παράλειψη της Ισλανδίας να συμμορφωθεί, το αργότερο έως τις 2 Μαΐου 2016, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 2 Μαρτίου 2016 σχετικά με τη μη εφαρμογή, από το εν λόγω κράτος στην εσωτερική έννομη τάξη του, του κανονισμού (ΕΕ) αριθ. 98/2013 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2013, σχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών, όπως αναφέρεται στο σημείο 15ξθ του κεφαλαίου XV του παραρτήματος II της συμφωνίας για τον Ευρωπαϊκό Οικονομικό Χώρο, και όπως προσαρμόστηκε στην εν λόγω συμφωνία με το πρωτόκολλο 1 αυτής (εφεξής «η πράξη»).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας για τον ΕΟΧ, δεδομένου ότι δεν θέσπισε, εντός της ταχθείσας προθεσμίας, τα μέτρα που είναι αναγκαία για την εφαρμογή της πράξης.